CELEX: 52007PC0040
Language: ro
Date: 2007-01-31
Title: Propunere de regulament al Consiliului de modificare a Regulamentului (CE) nr. 234/2004 de impunere a unor măsuri restrictive împotriva Liberiei

COMISIA COMUNITĂŢILOR EUROPENE

                                                Bruxelles, 31.1.2007
                                                COM(2007) 40 final

                                    Propunere de

                        REGULAMENT AL CONSILIULUI

     de modificare a Regulamentului (CE) nr. 234/2004 de impunere a unor măsuri
                            restrictive împotriva Liberiei

                               (prezentată de Comisie)

RO                                                                                RO
 ---pagebreak---                                      EXPUNERE DE MOTIVE

     (1)   Regulamentul (CE) nr. 234/2004 privind Liberia interzice furnizarea anumitor servicii
           în domeniul armelor şi materialului militar şi importul de diamante brute, în
           conformitate cu Poziţiile Comune 2006/31/PESC şi 2006/518/PESC şi cu Rezoluţia
           Consiliul de Securitate al Organizaţiei Naţiunilor Unite 1521 (2003) şi rezoluţiile
           ulterioare corespunzătoare, de reînnoire şi modificare a măsurilor restrictive împotriva
           Liberiei.

     (2)   Prin Rezoluţia 1731 (2006) din 20 decembrie 2006, Consiliul de Securitate al
           Organizaţiei Naţiunilor Unite a decis, inter alia, ca măsurile referitoare la arme să nu
           se aplice livrărilor de material militar neletal, altul decât muniţia şi armele neletale,
           astfel cum a fost notificat în prealabil comitetul instituit în conformitate cu alineatul 21
           din Rezoluţia 1521 (2003), în scopul exclusiv de a ajuta membrii poliţiei şi forţelor de
           securitate liberiene care au fost verificate şi formate încă de la crearea Misiunii
           Organizaţiei Naţiunilor Unite în Liberia în octombrie 2003.

     (3)   Această derogare privind embargoul asupra livrării de arme trebuie aplicată asistenţei
           financiare conexe, iar Regulamentul (CE) nr. 234/2004 al Consiliului trebuie modificat
           în consecinţă.

RO                                                  2                                                     RO
 ---pagebreak---                                                    Propunere de

                                   REGULAMENT AL CONSILIULUI

           de modificare a Regulamentului (CE) nr. 234/2004 de impunere a unor măsuri
                                  restrictive împotriva Liberiei

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolele 60 şi 301,

     având în vedere Poziţia Comună 2007/…/PESC din … 2007 de reînnoire şi modificare a
     anumitor măsuri restrictive împotriva Liberiei1,

     având în vedere propunerea Comisiei,

     întrucât:

     (1)    Poziţia Comună 2004/137/PESC din 10 februarie 2004 privind măsurile restrictive
            împotriva Liberiei2 a asigurat punerea în aplicare a măsurilor instituite prin Rezoluţia
            Consiliului de Securitate al Organizaţiei Naţiunilor Unite 1521(2003) privind Liberia,
            inclusiv un embargo asupra livrării de armament şi o interdicţie de a acorda asistenţă
            financiară şi tehnică pentru activităţi militare.

     (2)    În conformitate cu Rezoluţiile Consiliului de Securitate al Organizaţiei Naţiunilor
            Unite 1647 (2005), 1683 (2006), 1689 (2006) şi 1731 (2006), Poziţiile Comune
            2006/31/PESC, 2006/518/PESC şi 2007/…/PESC au confirmat măsurile restrictive
            impuse prin Poziţia Comună 2004/137/PESC pentru o perioadă suplimentară de timp
            şi au adus câteva modificări.

     (3)    Regulamentul (CE) nr. 234/2004 al Consiliului3 interzice acordarea de asistenţă
            financiară şi tehnică Liberiei pentru activităţi militare şi pentru importul diamantelor
            brute din Liberia.

     (4)    În lumina evoluţiei situaţiei din Liberia, Consiliului de Securitate al Organizaţiei
            Naţiunilor Unite a adoptat, la 20 decembrie 2006, Rezoluţia 1731 (2006) de reînnoire
            a măsurilor restrictive impuse prin Rezoluţia Consiliului de Securitate al Organizaţiei
            Naţiunilor Unite 1521 (2003), şi care decide că măsurile privind armele nu vor fi
            aplicate materialului militar neletal, cu excepţia muniţiei şi armelor neletale, astfel
            cum a fost notificat în prealabil comitetul instituit în conformitate cu alineatul 21 din
            Rezoluţia 1521 (2003), în scopul exclusiv de a ajuta membrii poliţiei şi forţelor de

     1
             JO L 201, 25.7.2006, p. 36.
     2
             JO L 40, 12.2.2004, p. 35. Poziţie Comună, astfel cum a fost modificată prin Poziţia Comună
             2004/902/PESC (JO L 379, 24.12.2004, p. 113)
     3
             JO L 40, 12.2.2004, p. 1. Regulament, astfel cum a fost modificat ultima dată prin Regulamentul (CE)
             nr. 1819/2006 (JO L 351, 13.12.2006, p. 1).

RO                                                       3                                                          RO
 ---pagebreak---             securitate liberiene care au fost verificate şi formate încă de la crearea Misiunii
            Organizaţiei Naţiunilor Unite în Liberia în octombrie 2003.

     (5)    Poziţia Comună 2007/…/PESC prevede o derogare suplimentară în ceea ce priveşte
            livrările şi îndeamnă Comunitatea să acţioneze.

     (6)    Această modificare trebuie aplicată retroactiv, de la data adoptării Rezoluţiei
            Consiliului de Securitate al Organizaţiei Naţiunilor Unite 1731(2006).

     (7)    Prin urmare, Regulamentul (CE) nr. 234/2004 trebuie modificat în consecinţă,

     ADOPTĂ PREZENTUL REGULAMENT:

                                                 Articolul 1

     Regulamentul (CE) nr. 234/2004 se modifică după cum urmează:

     Articolul 3 se înlocuieşte cu următorul text:

                                                     „Articolul 3

     1.       Prin derogare de la articolul 2, autoritatea competentă - care figurează în anexa I - a
              statului membru în care este stabilit furnizorul de servicii poate autoriza:

              (a)   acordarea de asistenţă tehnică, a unei finanţări şi a unei asistenţe financiare
                    pentru

                    (i)    arme şi material conex, în cazul în care astfel de asistenţă sau servicii au
                           drept scop exclusiv sprijinirea şi utilizarea acestora de către Misiunea
                           Organizaţiei Naţiunilor Unite în Liberia, sau

                    (ii)   arme şi muniţie care rămân în custodia serviciilor speciale de securitate
                           în scopuri operaţionale şi care, în baza aprobării comitetului instituit prin
                           alineatul 21 din Rezoluţia Consiliului de Securitate al Organizaţiei
                           Naţiunilor Unite 1521 (2003), au fost puse la dispoziţia membrilor
                           acestor servicii în scopul formării, înainte de 13 iunie 2006;

              (b)   acordarea unei finanţări şi a unei asistenţe financiare pentru:

                    (i)    arme şi material conex destinat exclusiv sprijinirii programului
                           internaţional de formare şi reformă pentru poliţia şi forţele armate
                           liberiene şi utilizarea în cadrul acestuia, atâta timp cât comitetul instituit
                           în baza alineatului 21 din Rezoluţia Consiliului de Securitate al
                           Organizaţiei Naţiunilor Unite 1521 (2003) a aprobat exportul, vânzarea,
                           livrarea sau transferul armelor sau materialului conex în cauză,

                    (ii)   material militar neletal destinat exclusiv scopurilor umanitare sau de
                           protecţie, atâta timp cât comitetul instituit prin alineatul 21 din Rezoluţia
                           Consiliului de Securitate al Organizaţiei Naţiunilor Unite 1521 (2003) a
                           aprobat exportul, vânzarea, livrarea sau transferul materialului în cauză,
                           sau

RO                                                    4                                                     RO
 ---pagebreak---                     (iii) arme şi muniţie destinate utilizării de către membrii poliţiei şi forţelor de
                          securitate liberiene, care au fost verificaţi şi formaţi încă de la crearea
                          Misiunii Organizaţiei Naţiunilor Unite în Liberia în octombrie 2003,
                          atâta timp cât comitetul instituit prin alineatul 21 din Rezoluţia
                          Consiliului de Securitate al Organizaţiei Naţiunilor Unite 1521 (2003) a
                          aprobat exportul, vânzarea, livrarea sau transferul armelor şi muniţiei în
                          cauză.

                    (iv) material militar neletal, cu excepţia muniţiei şi armelor neletale, destinat
                         utilizării exclusive de către membrii poliţiei şi forţelor de securitate
                         liberiene, care au fost verificaţi şi formaţi încă de la crearea Misiunii
                         Organizaţiei Naţiunilor Unite în Liberia în octombrie 2003, atâta timp cât
                         comitetul instituit prin alineatul 21 din Rezoluţia Consiliului de
                         Securitate al Organizaţiei Naţiunilor Unite 1521 (2003) a aprobat
                         exportul, vânzarea, livrarea sau transferul materialului în cauză.

     2.       Nu vor fi acordate niciun fel de autorizaţii pentru activităţi care s-au desfăşurat deja”.

                                                Articolul 2

     Prezentul regulament intră în vigoare în ziua următoare datei publicării în Jurnalul Oficial al
     Uniunii Europene. Se aplică de la 21 decembrie 2006.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

                                                   Pentru Consiliu
                                                   Preşedintele

RO                                                   5                                                     RO